Πάπας Ιωάννης Ζ΄

Ο Ιωάννης Ζ΄ (Papa Giovanni VII, 650 - 18 Οκτωβρίου 707) ήταν Πάπας από την 1η Μαρτίου του 705 έως τον θάνατό του το 707Pope John VII Catholic Encyclopedia (1913). Όπως και ο προκάτοχός του, Ιωάννης ΣΤ΄ ήταν Έλληνας. Η καταγωγή του ωστόσο δεν είναι γνωστή, εικάζεται ότι κατάγονταν από το Ροσσάνο της Καλαβρίας, ωστόσο είναι πιθανό και να κατάγονταν από την Κωνσταντινούπολη. 

Ο πατέρας του Ιωάννη, Πλάτων, είχε το αξίωμα cura palatii urbis Romae. Έτσι ο Ιωάννης είναι ο πρώτος πάπας που ήταν γιος Βυζαντινού αξιωματούχου.Kelly, J. N. D. The Oxford Dictionary of Popes. Oxford University Press, 1986, p. 84. Η μητέρα του λέγονταν Μπλάττα 

Ο Ιωάννης ο Ζ΄ είχε καλές σχέσεις με του Λομβαρδούς, οι οποίοι κυβερνούσαν το μεγαλύτερο μέρος της Ιταλίας. Οι σχέσεις του όμως με τον Ιουστινιανό Β΄ δεν ήταν καλές. Οι σχέσεις των παπών με το Βυζάντιο είχαν χειροτερεύση μετά την Πενθέκτη Οικουμενική Σύνοδο του 692. Για την στάση του πάπα Ιωάννη ως προς τους κανόνες υπάρχει διαφωνία μεταξύ των λογίων Breckenridge, J. D. "Evidence for the Nature of Relations between Pope John VII and the Byzantine Emperor Justinian II". Byzantinische Zeitschrift, Vol. 65, 1972.Nordhagen, P. J. "Constantinople on the Tiber".Smith, J. M. H. (ed.). Early Medieval Rome and the Christian West. Leiden, 2000. Δεν επικύρωσε τους Κανόνες, οι οποίοι εξαιρετικά μη δημοφιλείς στην Ιταλία, παρ' όλα αυτά δέχθηκε ασυνήθιστη κριτική στο Liber Pontificalis για αυτό:
"Αυτός [ο Αυτοκράτορας Ιουστινιανός Β΄] απέστειλε δύο μητροπολίτες, στέλνοτας μαζί τους και εντολή με την οποία ζητούσε και προέτρεπε τον ποντίφικα [Ιωάννη Ζ΄] να συγκαλέσει σύνοδο της αποστολικής εκκλησίας και να επιβεβαιώσει αυτούς που δεχόταν και να ακυρώσει και να απορρίψει αυτούς με τους οποίους ήταν αντίθετος. Αλλά αυτός, τρομοκρατημένος από την ανθρώπινη αδυναμία του, τους έστειλε πίσω στον πρίγκιπα με τους ίδιους μητροπολίτες χωρίς καμία διόρθωση".Davis, R. The Book of Pontiffs: the ancient biographies of the first ninety Roman bishops to AD 715. Liverpool University Press, 2000, p. 91. 

Αρκετά μνημεία στην Ρώμη είναι συνδεδεμένα με τον Ιωάννη. Το πιο σημαντικό από αυτά είναι ο Ναός της Σάντα Μαρία Αντίκουα στους πρόποδες του Παλατίνου λόφου. Στον Παλατίνο Λόφο ανακαλύφθηκαν ίχνη από ένα επισκοπικό παλάτι, ή Episcopium το οποίο επίσης συνδέεται με τον Ιωάννη Ζ΄.Augenti, A. Il Palatino nel Medioevo. Roma, 1996. Ο Ιωάννης Ζ΄ κατασκεύασε και ένα παρεκκλήσιο αφιερωμένο στην Θεοτόκο. Το παρεκκλήσιο βρίσκονταν μέσα στην παλαιά Βασιλική του Αγίου Πέτρου. Υπολείμματα του μωσαϊκού βρίσκονται στην Κρύπτη του Βατικανού. Επιπλέον μια ευμεγέθης εικόνα, γνωστή ως «Παναγία της Επιείκειας», που βρίσκεται στην Σάντα Μαρία ιν Τραστέβερε,Φωτογραφία της εικόνας αυτής είναι διαθέσιμη εδώ. πιστεύεται ότι είχε παραγγελθεί από τον Ιωάννη.Nordhagen, J. P. "Icons designed for the display of sumptuous votive gifts". Dumbarton Oaks Papers, Vol. 41, 1988. Αναστήλωσε ακόμα το μοναστήρι του Subiaco, που είχε καταστραφεί από τους Λομβαρδούς το 601.

Ο Ιωάννης ο Ζ΄ πέθανε στις 18 Οκτωβρίου 707 και ενταφιάστηκε στον Άγιο Πέτρο. Τον διαδέχτηκε ο Σισίνιος.

 Παραπομπές 

 Πηγές 

 Claudio Rendina, I Papi. Storia e segreti, Newton Compton, Rome, 1984.
 Η αρχική αγγλική έκδοση του άρθρου περιελάμβανε κείμενο από την 11η έκδοση της Encyclopædia Britannica η οποία πλέον αποτελεί κοινό κτήμα

Κατηγορία:Πάπες
Κατηγορία:Έλληνες Πάπες
Κατηγορία:Πάπες 8ου αιώνα
Κατηγορία:Βυζαντινοί του 8ου αιώνα